148 Službeni list Europske unije 03/Sv. 30 32003R1809 L 265/10 SLUŽBENI LIST EUROPSKE UNIJE 16.10.2003. UREDBA KOMISIJE (EZ) 1809/2003 od 15. listopada 2003. o izmjeni Uredbe (EZ) br. 999/2001 Europskog parlamenta i Vijeća u vezi s pravilima za uvoz živih goveda i proizvoda podrijetlom od goveda, ovaca i koza iz Kostarike i Nove Kaledonije (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu (EZ) br. 999/2001 Europskog parla- menta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmi- sivnih spongiformnih encefalopatija (!), kako je zadnje izmije- njena Uredbom Komisije (EZ) br. 1139/2003 (*), a posebno prvi stavak njezinoga članka 23., budući da: (1) — Znanstveni upravni odbor (SSC) u svom je mišljenju od 11. svibnja 2001. o zemljopisnom riziku od GSE-a u Kostariki zaključio da je vjerojatnost pojave GSE-a u autohtonih goveda u toj državi iznimno niska. Stoga je Kostarika uvrštena u popis država koje se izuzimaju od primjene određenih trgovinskih uvjeta u vezi s TSE-om, na živa goveda i proizvode podrijetlom od goveda, ovaca i koza. (2) — U svojem je ažuriranom mišljenu od 10. travnja 2003. o zemljopisnom riziku od GSE-a u određenim trećim zemljama SSC preinačio svoje mišljenje od 11. svibnja 2001. i zaključio da je vjerojatnost pojave GSE-a u autohtonih goveda u Kostariki niska, ali se ne može isključiti. Stoga se Kostariku više ne bi trebalo izuzimati od primjene trgovinskih uvjeta u vezi s TSE-om, na živa goveda i proizvode podrijetlom od goveda, ovaca i koza. (3) — U svojem je mišljenju od 6. ožujka 2003. o zemljopi- snom riziku od GSE-a u Novoj Kaledoniji SSC zaključio da je vjerojatnost pojave GSE-a u autohtonih goveda u toj državi iznimno niska. Stoga bi Novu Kaledoniju trebalo uvrstiti na popis država koje se izuzimaju od primjene određenih trgovinskih uvjeta u vezi s TSE-om na živa goveda i proizvode podrijetlom od goveda, ovaca i koza. (4) — Uredbu (EZ) br. 999/2001 stoga treba na odgovarajući način izmijeniti. (5) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Prilog XI. Uredbi (EZ) br. 999/2001 izmjenjuje se u skladu s Prilogom ovoj Uredbi. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 15. listopada 2003. () SL L 147, 31.5.2001., str. 1. (2) SL L 160, 27.6.2003., str. 22. Za Komisiju David BYRNE Član Komisije